open-index/open-wikipedia-markdown huggingface dataset:
پاکستان میں قنب

بائیں|تصغیر|بانگ بڑھتی ہوئی اسلام آباد میں
**بانگ پاکستان میں** غیر قانونی ہے، تاہم تمباکو نوشی کی حشیش میں پشاور اور شمالی حصوں کے پاکستان ہو جاتا ہے برداشت۔ ایک کو بھیجا جا سکتا ہے جیل میں چھ ماہ کے لیے پایا تو ساتھ charas میں ملک کے دیگر حصوں۔

## کی کھپت
حشیش ہے وسیع پیمانے پر استعمال کیا جاتا پاکستان میں  اور تمباکو نوشی کے طور پر charas (حشیش) یا بسم ایک پینے کے طور پر کے طور پر bhang.

## تاریخ
ایک 1983 رپورٹ کی طرف سے پاکستان نارکوٹکس کنٹرول بورڈ فرماتے ہیں کہ منشیات کے استعمال کیا گیا تھا بڑی حد تک مستحکم 1950s میں-1970s کے ساتھ افیون اور بھنگ عام کیا جا رہا ہے، لیکن وہاں گیا تھا ایک تلاطم میں بانگ استعمالات کی طرف سے متوسط طبقے کے نوجوانوں میں دیر 1960s اور ابتدائی 1970s کی وجہ سے اثر و رسوخ کے مغربی پاپ کلچر ہے۔ تاہم، کی طرف سے 1980s عادت سے گر گئی فیشن میں مڈل کلاس۔

## حوالہ جات

زمرہ:پاکستان کے نامکمل مضامین
زمرہ:قنب
زمرہ:ویکی ڈیٹا سے مطابقت رکھنے والی مختصر تفصیل
مکالمہ (جریدہ)

**مکالمہ** کراچی، پاکستان سے شائع ہونے والا اردو زبان میں ادبی جریدہ ہے۔

## اجرا
مکالمہ کا اجرا جولائی 1996ء میں کراچی سے ہوا۔ اس جریدے کے مدیر مبین مرزاہیں، جبکہ مجلس مشاورت میں قیصر عالم، طاہر مسعود اور ڈاکٹر آصف فرخی ہیں۔ مکالمہ کی اشاعت کا سلسلہ اب تک جاری ہے۔

## حوالہ جات

زمرہ:اردو رسائل
زمرہ:پاکستان میں 1996ء کی تاسیسات

زمرہ:پاکستانی رسائل و جرائد
زمرہ:مجلات
دھننجے یشونت چندراچوڑ

**جسٹس دھننجے یشونت چندراچُوڑ** بہ تاریخ 13 مئی 2016ء کو بھارت کے سپریم کورٹ میں جج مقرر ہوئے۔

## ذاتی زندگی
ان کا جنم 11 نومبر 1959ء کو ہوا تھا۔ ان کے والد یشونت وشنو چندراچوڑ بھارت کے سپریم کورٹ کے چیف جسٹس تھے۔ ان ماں پربھا کلاسیکی سگيت کار ہیں۔

## تعلیم
آپ نے سال 1979ء میں سینٹ اسٹیفن کالج نئی دہلی سے معاشیات اور ریاضی موضوع کے ساتھ انڈرگریجویٹ (آنرز) کی ڈگری حاصل کی۔ آنرز کی فہرست میں دہلی یونیورسٹی میں آپ نے اول مقام پایا۔ سال 1982ء میں آپ نے دہلی یونیورسٹی سے قانون میں گریجویشن ڈگری حاصل کی۔ [1] سال 1983ء میں ہارورڈ یونیورسٹی سے ایل ایل ایم کی ڈگری حاصل کی۔ [1] سال 1986ء میں ہارورڈ یونیورسٹی سے جوڈيشيل سائنس میں ڈاکٹریٹ کی ڈگری حاصل کی۔ [1] سال 2015ء میں ڈاکٹر *رام منوہر لوہیا قومی قانون یونیورسٹی*، لکھنؤ نے ایل ایل ڈی کی اعزازی ڈگری دی۔

## کام
چدرچوڑ نے ممبئی ہائی کورٹ میں وکیل کے طور پر پریکٹس کیا اور آئینی قانون اور عوامی قانون میں خاص دلچسپی لی۔ سال (1998ء-2000ء) میں چندراچوڑ ایڈیشنل سولیسیٹر جنرل آف انڈیا مقرر ہوئے۔* 29 مارچ 2000ء کو بمبئی ہائی کورٹ میں اضافی جج مقرر ہوئے۔* 31 اکتوبر 2013ء کو الہ آباد ہائی کورٹ کے چیف جسٹس کے عہدے پر فائز ہوئے۔* 13 مئی 2016ء کو سپریم کورٹ آف انڈیا کے جج بنے۔

## حوالہ جات

زمرہ:1959ء کی پیدائشیں
زمرہ:اکیسویں صدی کے بھارتی منصفین
زمرہ:الہ آباد ہائی کورٹ کے چیف جسٹس
زمرہ:بقید حیات شخصیات
زمرہ:بیسویں صدی کے بھارتی منصفین
زمرہ:شعبہ قانون، دہلی یونیورسٹی کے فارغین
زمرہ:عدالت عظمیٰ، بھارت کے چیف جسٹس
زمرہ:فاضل جامعہ دہلی
زمرہ:ہارورڈ لا اسکول کے فضلا
زمرہ:ویکی ڈیٹا سے مختلف مختصر وضاحت
زمرہ:سینٹ اسٹیفنز کالج دہلی کے فضلا
زمرہ:بمبئی ہائی کورٹ کے جج
زمرہ:جج
عبد اللہ بن سہیل

**عبد اللہ بن سہیلؓ رضی اللہ تعالیٰ عنہ** ابتدائی اسلام لانے والے صحابہ میں شامل ہیں۔آپ رضی اللہ تعالیٰ عنہ نے مکہ میں مشرف باسلام ہوئے۔حبشہ کی دوسری ہجرت کے بعد مدینہ ہجرت کی۔غزوہ بدر میں شریک ہوئے اس کے بعد تمام غزوات میں نبی کریم صلی اللہ علیہ وسلم کے ساتھ شریک ہوئے۔حضرت ابوبکر صدیق رضی اللہ تعالیٰ کے دور خلافت میں جنگ یمامہ میں 12ھ میں شہادت نوش فرمائی۔

## نام و نسب
عبد اللہ ؓ نام، ابوسہیل کنیت ، والد کا نام سہیل اور والدہ کا نام فاختہ بنت عامر تھا شجرۂ نسب یہ ہے:
عبد اللہ بن سہیل بن عمرو بن عبد شمس بن عبد ودبن نصربن مالک بن جبل بن عامر بن لوی۔،ماں کا نام فاختہ تھا، نانہالی سلسلۂ نسب یہ ہے،فاختہ بنت عامر بن نوفل بن عبدمناف بن قصی۔

## اسلام
مکہ مکرمہ میں ایمان لائے اور سرزمین حبش کی دوسری ہجرت میں شریک ہوئے۔
حبش سے واپس آئے توان کے والد نے پکڑ کر مقید کر لیا اور سخت اذیت پہنچائی، عبد اللہ ؓ نے ظاہری طور پر اسلام کو خیر باد کہہ دیا غزوۂ بدر میں والد شرک کی حمایت پر اپنے ساتھ لے گئے، لیکن انھیں کیا خبر تھی کہ جو دل نورِ ایمان سے ایک دفعہ روشن ہو چکا ہے وہ کبھی تاریک نہیں ہو سکتا؟ غرض میدانِ بدر میں جب حق وباطل کے فدائی ایک دوسرے کے مقابل صف آرا ہوئے تو عبد اللہ شرک کا ظاہری جامہ چاک کرکے آغاز جنگ سے پہلے لوائے توحید کے نیچے آ کھڑے ہوئے۔

## غزوہ بدر کی شرکت
غزوہ بدر میں کفار کے ساتھ مل کر میدان جنگ میں آئے موقع پاکر کفار سے نکل گئے اور مسلمانوں کی طرف سے غزوہ میں حصہ لیا۔

## دیگر غزوات
غزوۂ بدر سمیت تمام مشہور معرکوں میں جانبازی وپامردی کے ساتھ رسول اللہ ﷺ کے ہمرکاب تھے، مکہ فتح ہوا تو انھوں نے دربارنبوت میں اپنے والد کے لیے امان طلب کی، آپﷺ نے امان دے کر حاضرین سے فرمایا:
"سہیل بن عمرو کو کوئی نگاہِ حقارت سے نہ دیکھے، قسم ہے کہ وہ نہایت ذی عزت و دانشمند ہے، ایسا شخص محاسن اسلام سے ناواقف نہیں ہو سکتا اوراب تو اس نے دیکھ لیا ہے کہ وہ جس کا حامی تھا اس میں کوئی منفعت نہیں۔
عبد اللہ ؓ نے اپنے والد کے پاس آکر رسول اللہ ﷺ کا فرمان سنایا اورامان کی بشارت دی تو ان کا دل اپنے صاحبزادہ کی سعادت مندی پر تشکر آمیز شفقت سے لبریز ہو گیا، بولے، خداکی قسم یہ بچپن ہی سے سعادت مند ونیکو کار ہے۔

## شہادت
عبد اللہ ؓ تقریباً 38 برس کی عمر پاکر 12ھ میں یمامہ کی جنگ میں شہید ہوئے۔
ابوبکر صدیق رضی اللہ تعالیٰ عنہ حج کے لیے مکہ آئے تو ان کے والد سہیل کے پاس تعزیت کے لیے گئے، صابرو شاکر باپ نے کہا کہ آنحضرت ﷺ نے فرمایا ہے کہ شہید اپنے 70 اہل خاندان کی شفاعت کرے گا، مجھ کو امید ہے کہ میرا لڑکا اس وقت مجھ کو فراموش نہ کرے گا۔

## حوالہ جات

زمرہ:اصحاب بدر
زمرہ:اصحاب بیعت الرضوان
زمرہ:صحابہ
زمرہ:مہاجرین حبشہ
زمرہ:632ء کی وفیات
زمرہ:قریش
زمرہ:صحابہ و صحابیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بنو عامر بن لؤی
زمرہ:شہداء جنگ یمامہ
زمرہ:قریش کی شخصیات
زمرہ:12ھ کی وفیات
زمرہ:633ء کی وفیات
صحیفہ صادقہ

**صحیفہ صادقہ** یہ مجموعہ احادیث عبد اللہ بن عمرو بن العاص کا مرتب کردہ ہے، ان کی تحریر اچھی تھی، انھوں نے رسول اللہ ﷺ کے ارشادات تحریر کیے۔ فرماتے ہیں کہ رسول اللہ ﷺ سے جو بات بھی سنتا تھا اسے تحریر کرلیتا تھا تاکہ محفوظ ہو جائے قریش کے چند لوگوں نے مجھے منع کیا کہ رسول اللہ کبھی بحالت غصہ ہوتے ہیں اور کبھی خوش ہوتے ہیں تم ان کی ہر بات کیوں لکھتے ہو؟ بظاہر بات معقول تھی، اس لیے میں نے کتاب چھوڑ دی، جب میں نے رسول اللہ سے اس کا تذکرہ کیا تو آپ ﷺ نے فرمایا: ”اللہ کی قسم! جس کے قبضہ میں میری جان یے! تم لکھو، میرے منھ سے حق کے سوا کچھ نہیں نکلتا۔“ ابو ہریرہ عبد اللہ بن عمرو بن العاص کے متعلق فرماتے ہیں کہ ”رسول اللہ ﷺ کے اصحاب میں مجھ سے زیادہ کسی کے پاس احادیث نہیں تھیں البتہ عبد اللہ بن عمرو بن العاص کے پاس مجھ سے زیادہ احادیث تھیں کیونکہ وہ لکھتے تھے، میں انھیں قلمبند نہیں کرتا تھا۔

عبداللہ بن عمرو کو حضور اقدس صلی اللہ تعالیٰ علیہ وسلم کی بارگاہ سے کتابت حدیث کی کامل طور پر اجازت بلکہ حکم مل چکا تھا۔ لہذا آپ نے جو بھی سنا اس کو لکھا۔ آپ نے اپنے صحیفہ کانام ’’الصادقہ ‘‘ رکھاتھا ،آپ نے بلا واسطہ روایات کو اس میں جمع کیاتھا۔ خودفر ماتے ہیں : ہذہ الصادقۃ فیہا ماسمعتہ من رسول اللہ صلی اللہ تعالیٰ علیہ وسلم ولیس بینی وبینہ فیہااحد۔ (یہ صحیفہ صادقہ ہے، اس میں وہ احادیث درج ہیں جو میں نے خود حضورﷺ سے سنی ہیں، اس کی روایت کے لیے میرے اور حضور کے درمیان کوئی واسطہ نہیں۔)
آپ کو یہ صحیفہ بہت عزیز تھا فرماتے تھے: مایرغبنی فی الحیوۃ الاالصادقۃ والوہط۔ (زندگی میں میری دلچسپی جن چیزوں سے ہے ان میں ایک یہ صحیفہ ہے اور دوسری ’’وھط‘‘ نامی میری زمین ہے۔)
حفاظت کے لیے آپ اس صحیفے کو ایک صندوق میں بند رکھتے تھے۔ آپ کے بعد آپ کے اہل خانہ نے بھی اس صحیفے کی حفاظت کی۔گمان غالب یہ ہے کہ آپ کے پوتے عمرو بن شعیب اس صحیفے سے روایت کرتے تھے۔ گو عمرو بن شعیب سے ساراصحیفہ مروی نہیں لیکن امام احمد بن حنبل نے اپنی مسند میں اس کے مندرجات کو روایت کر دیا ہے۔ احادیث کی دوسری کتابوں میں بھی اس صحیفے کی احادیث ملتی ہیں۔ اس صحیفے کی علمی اہمیت بہت زیادہ ہے ،کیونکہ یہ ایک تاریخی دستاویز ہے اور اس سے حضور صلی اللہ تعالیٰ علیہ وسلم کے سامنے احادیث لکھنے کا واضح ثبوت بھی ملتا ہے۔ کہتے ہیں اس میں ایک ہزار حدیثیں تھیں۔

## حوالہ جات

زمرہ:کتب حدیث
سندھ انسٹیٹیوٹ آف یورالوجی اینڈ ٹرانسپلانٹیشن

**سندھ انسٹی ٹیوٹ آف یورالوجی اینڈ ٹرانسپلانٹیشن** ، (مخفف:SIUT) کراچی، پاکستان میں واقع ایک اسپتال ہے جہاں گردوں کا علاج اور پیوند کاری ہوتی ہے۔ اس اسپتال کے بانی و ڈائریکٹر ڈاکٹر ادیب الحسن رضوی ہیں۔ یہ پاکستان میں اپنی نوعیت کا سب سے بڑا اسپتال ہے۔ یہ ادارہ مفت گردوں کی پیوندکاری اور ڈائلیسس کرتا ہے۔ جبکہ 2003ء میں جگر کے ٹرانسپلانٹ کا کام بھی اس ادارے میں متعارف کیا گیا۔ اس ادارے میں ہر سال دس لاکھ سے زائد مریض ایس آئی یو ٹی کی سہولتوں سے فائدہ اٹھا رہے ہیں۔

## مزید دیکھیے
* ڈاکٹر ادیب الحسن رضوی

## حوالہ جات

زمرہ:پاکستان میں 1970ء کی تاسیسات
زمرہ:پاکستان میں صحت
زمرہ:پاکستان میں نگہداشت صحت
زمرہ:غیر سرکاری تنظیمیں
زمرہ:ویکی ڈیٹا سے مختلف مختصر وضاحت
زمرہ:کراچی کی عمارات و ساخات
زمرہ:ہسپتال
کسریٰ

**کسریٰ** شاہ فارس کا لقب تھا،خسرو کا معرب،خسرو کے معنی ہیں بڑے ملک والا،اس کسریٰ کا نام پرویز ابن ہرمز ابن نوشیروان تھا یعنی نوشیروان کا بیٹا یا پوتا۔
## کسری کی موت
بیہقی کی روایت ہے کہ نبی کریمﷺ نے کسری کے مقتول ہونے کی خبر اس رات کی صبح دیدی جس رات کسری ماراگیا تھا،واقعہ کی تفصیل یہ ہے کہ 6ھ میں رسول اللہ ﷺ نے دنیا کے بادشاہوں کو خطوط بھیجے جن میں اسلام کی طرف ان لوگوں کو بلایا تھا اور اسلام کی دعوت دی تھی؛چنانچہ ایک خط اسی طرح فارس کے بادشاہ پرویز کو بھی لکھا تھا، اس نے آپﷺ کے خط کو پھاڑ ڈالا اور کہا کہ محمد نے اپنے نام کو میرے نام سے پہلے کیوں لکھا، کسری نے اپنے علاقے کے گورنر باذان کو حکم دیا کہ تم دو چالاک اور تیز آدمیوں کو بھیجو وہ جاکر نبوت کے اس دعوی دار کو تمھارے پاس لائیں ،باذان نے دو آدمی بھیجے، انھوں نے آنحضورﷺ کے پاس مدینہ میں آکر بڑی بے باکانہ تقریر کی اور کہا کہ تم کسری کے پاس چلو، آنحضورﷺ نے فرمایا کہ کل آدھی رات پرویز کو اس کے بیٹے شیرویہ نے مارڈالا اور اس کی خبر اللہ نے وحی کے ذریعہ آنحضرتﷺ کو دیدی ،صبح کو آپﷺ نے ان دو شخصوں کو بلاکر فرمایا کہ تم جاؤ رات کسری کو شیرویہ نے مار ڈالا،وہ دونوں اپنے حاکم باذان کے پاس گئے اور یہ خبر بیان کی، باذان نے کہا کہ اگر یہ خبر سچی ثابت ہوئی تو وہ واقعی پیغمبر ہیں ؛چنانچہ انھی دنوں شیرویہ کا خط باذان کے پاس اس مضمون کا پہنچا کہ کسری پرویز ظالم تھا اس لیے میں نے اس کو قتل کرڈالا، ملک عرب میں جس شخص نے نبوت کا دعوی کیا ہے اس سے کوئی مخالفت اور چھیڑ چھاڑ نہ کرو ،باذان کو رسول اللہ کی خبر صداقت معلوم ہوئی تو اپنے دو بیٹوں کے ساتھ مسلمان ہو گیا ،روایت میں یہ بھی ہے کہ جب کسری نے آنحضورﷺ کے خط کو پھاڑا تھا تو آپﷺ نے بددعا فرمائی تھی کہ اے خدا اس کے خاندان کو ٹکڑے ٹکڑے کر دے ؛چنانچہ ایسا ہی ہوا اس کی حکومت تھوڑے دنوں میں مٹ گئی۔
## حوالہ جات
اینڈی روبن

اینڈی روبن اینڈروئیڈ انکارپوریشن کا شریک بانی تھا۔ اینڈی نے 2005 میں کمپنی کو گوگل کے ہاتھوں فروخت کر دیا اور خود گوگل میں ہی 2013 تک اینڈروئیڈ پر کام کرتا رہا۔ 2013 میں وہ گوگل کا ہی ایک اور پروجیکٹ کرنے لگا مگر 2014 میں اس نے کمپنی کو چھوڑ دیا۔ اس کے بعد وہ پلے گراؤنڈ گلوبل کے نام سے ٹیک انکوبیٹر چلانے لگا، اس کے ساتھ ساتھ وہ بظاہر سمارٹ فون پر بھی کام کرتا رہا۔
اینڈی روبن کے بارے میں شائع ہونے والی ایک نئی رپورٹ سے پتا چلا ہے کہ اس نے ایک نئی کمپنی Essential Products Inc. بنائی ہے۔ جلد ہی یہ کمپنی کنزیومر ہارڈ وئیر پراڈکٹ لانچ کرے گی۔ ان پراڈکٹس میں ایک سمارٹ فون اور ایک سمارٹ ہوم بھی شامل ہوگا۔

## حوالہ جات

## بیرونی روابط

زمرہ:1962ء کی پیدائشیں
زمرہ:1963ء کی پیدائشیں
زمرہ:امریکی سرمایہ کار
زمرہ:امریکی کمپیوٹر کاروباری شخصیات
زمرہ:امریکی یہود
زمرہ:بقید حیات شخصیات
زمرہ:سافٹ ویئر میں کاروباری شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:گوگل کے ملازمین
زمرہ:نیو یارک کی کاروباری شخصیات
زمرہ:یہودی موجدین
زمرہ:اینڈروئیڈ
زمرہ:یہودی نژاد امریکی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہوریس گریلی ہائی اسکول کے فضلا
ہندوستانی سلاطین کے عہدیداران

ہندوستان میں صدیوں شہنشاہی نظام حکومت رائج رہا ہے۔ اس عرصے میں سلاطین کے یہاں جو عہدے رائج تھے ان کے نام درج ذیل ہیں۔

## مملوک سلاطین
مملوک سلاطین کے درباری عہدے
* میر حاجب جو حاجب الحجاب، ملک الحجاب اور امیر الحجاب بھی کہلاتا تھا۔
* نائب امیر حاجب
* دوات دار
* مہر دار
* دبیر خاص
* شحنۂ بارگاہ
* نقیب النقباء (نقیبوں کا سردار)
* نقیب
* چاؤش
* متصدی
* سر سلاح دار (سلاح داروں کا منتظم)
* سلاح دار
* سر جاندار (جانداروں کا منتظم)
* جاندار
* سہم الحشم
* نائب سہم الحشم
منارہ، جہلم

**منارہ**  پاکستان کا ایک آباد مقام جو ضلع جہلم میں واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
صعصعہ بن ناجیہ

**صعصعہ بن ناجیہ** زمانہ جاہلیت میں بچیوں کو زندہ درگور ہونے سے بچاتے تھے۔
## نام ونسب
صعصعہ نام، باپ کا نام ناجیہ تھا، نسب نامہ یہ ہے، صعصعہ بن ناجیہ بن عقال ابن محمد بن سفیان بن مجا شع بن دارم بن مالک بن زید مناۃ بن زید مناۃ بن تمیم تمیمی۔

### اسلام سے پہلے
صعصعہ کی فطرت ابتدا سے سلیم تھی؛چنانچہ زمانۂ جاہلیت میں جبکہ سارے عرب میں دختر کشی عام تھی اور لوگ لڑکیوں کو ننگِ قرابت سے بچنے کے لیے زندہ دفن کر دیا کرتے تھے، صعصعہ کی آغوش محبت لڑکیوں کی پرورش کے لیے کھلی تھی اور وہ دوسروں کی لڑکیوں کو خرید خرید کر پالتے تھے۔
### اسلام
وفد تمیم کے ساتھ مدینہ آئے ،آنحضرتﷺ نے اسلام پیش کیا،صعصعہ سلیم الفطرت تھے،اس لیے بلاتامل قبول کر لیا، قبول اسلام کے بعد آپ سے کچھ آیات قرآنی حاصل کیں ،پھر پوچھا یا رسول اللہ میں نے جاہلیت میں جو اچھے کام کیے ہیں، وہ قبول ہوں گے، اورمجھ کو ان کا اجر ملے گا؟ فرمایا کون سے اعمال کیے ہیں، عرض کیا ایک مرتبہ میری دس ماہ کی دو حاملہ اونٹنیاں گم ہوگئیں میں ایک اونٹ پر سوار ہوکر ان کی تلاش میں نکلا راستہ میں دو مکان دکھائی دیے میں ان میں گیا، ایک مکان میں ایک پیر مرو نظر آیا، اس سے مجھ سے باتیں ہونے لگیں اتنے میں گھر سے آواز آئی کہ اس کے گھر میں ولادت ہوئی،اس نے پوچھا کون بچہ ہوا، معلوم ہوا لڑکی اس نے کہا اس کو دفن کردو، میں نے کہا دفن نہ کرو، میں اس کو خریدتا ہوں؛چنانچہ میں نے اس کو دو اونٹنیاں بچوں سمیت اور اپنی سواری کا اونٹ دیکر لڑکی لے لی،اس طریقہ سے ظہور اسلام تک میں نے تین سو ساٹھ دفن ہونے والی لڑکیوں کو فی لڑکی دس دس مہینہ کی دو دو حاملہ اونٹنیاں اورایک ایک اونٹ دیکر خریدا، اس کا مجھے کوئی اجر ملے گا؟ آنحضرتﷺ نے فرمایا کہ تم کو خدا نے اسلام کے شرف سے سرفراز کیا ہے، اس لیے ان ان تمام نیکیوں کا اجر ملے گا۔ صعصعہ کے اعمال حسنہ محض لڑکیوں کو بچانے تک محدود نہ تھے؛بلکہ وہ غربا پرور بھی تھے اورغریبوں اورمحتاجوں کے لیے ان کا دستِ کرم ہمیشہ دراز رہتا تھا، ضرور یات سے جو کچھ بچتا تھا ،اس کو پڑوسیوں اور مسافروں میں تقسیم کردیتے تھے،ایک مرتبہ رسول اللہ ﷺ سے عرض کیا یا رسول اللہ میرے پاس ضروریات سے زیادہ جو کچھ بچتا ہے، اس کو میں پڑوسیوں اورمسافروں کے لیے رکھ چھوڑتا ہوں، فرمایا پہلے ماں،باپ ،بھائی، بہن اور قریبی رشتہ داروں کو یاد کرو۔
### وفات
وفات کے زمانہ کے بارہ میں اربابِ سیر خاموش ہیں۔
### اولاد
مشہور شاعر فرزدق ان کا پوتا تھا؛چنانچہ اس نے فخریہ شعر میں اپنے دادا کا ذکر کرتا ہے
وجدي الذي منع الوائدات ... وأحيى الوئيد فلم تؤد
میرے دادا وہ شخص ہیں جو زندہ در گور ہونے والیوں  کو روک لیتے تھے اور زندہ درگور کی جانے والی لڑکی کو بچا لیتے تھے

## حوالہ جات

زمرہ:صحابہ
صعصعہ بن صوحان

**صعصعہ بن صوحان** ایک بڑے خطیب اور کاتب تھا یہ مسلمان تو دور رسالت میں ہوئے مگر محمد صلی اللہ علیہ و آلہ و سلم سے ملاقات نہ ہو سکی۔ ان کی ولادت 598ء کو تاروت میں ہوئی۔

## سوانح
ابن سعد نے طبقات میں لکھا :”یہ کو فہ میں بہت بڑے خطیب اور مقرر تھے اور علی کے ساتھی تھے۔ یہ صعصعہ اور ان کے بھائی زید اور سیحان جنگ جمل میں علی کے ساتھ تھے سیحان کے ہاتھ میں پہلے لشکر کا علم تھا وہ شہید ہو گئے توان کے بھائی زید نے علم لے لیا اور جب وہ بھی شہید ہو گئے تو صعصعہ نے علم ہاتھوں میں لے لیا۔

## بحیثیتِ محدث
صعصعہ بن صوحان نے علی بن ابی طالب اور ابن عباس سے احادیث روایت کی ہیں یہ بڑے معتمد و موثق شخص تھے مگر ان کی حدیثیں کم ہیں۔ صعصعہ بن صوحان کے متعلق جاحظ اپنی کتاب ’’ البیان ‘‘ میں صعصعہ بن صوحان کی خطابت و فصاحت و بلاغت کے بارے میں لکھتا ہے : وَ أَدَلُّ مِن کُلِّ شَیءِِ اِستِنطاقُ عَلِی لَه، سب سے بڑی دلیل یہ ہے کہ علی اس کو خطابت کرنے کا حکم دیتے تھے اور اس کی خطابت کو سنتے تھے

## علی کے صحابی
صعصعہ بن صوحان ابو الحسن کے اصحاب میں شامل ہیں۔ انھوں نے ابو الحسن کی تمام جنگوں میں شرکت کی۔وہ ان اولین افراد میں شامل ہیں جنھوں نے امیر المؤمنین ابو الحسن کے ساتھ بیعت کی۔

## وفات
صعصعہ بن صوحان نے 666ء میں کوفہ، عراق میں وفات پائی۔

## حوالہ جات

زمرہ:598ء کی پیدائشیں
زمرہ:666ء کی وفیات
زمرہ:اصحاب علی
زمرہ:تابعین
زمرہ:تاریخ بحرین
زمرہ:تاریخی شخصیات
زمرہ:ساتویں صدی کی عرب شخصیات
زمرہ:شیعہ کے محبوب صحابہ
زمرہ:صحابہ
زمرہ:صحابہ و صحابیات
زمرہ:قطیف کی شخصیات
زمرہ:سعودی عرب میں شیعیت
بوتاؤشی

بوتاؤشی(Bo-taoshi) جاپانی کھیل ہے۔ اسے نیشنل ڈیفنس اکیڈمی جاپان کے کیڈٹ کھیلتے ہیں۔ اس کے کھلاڑیوں کی تعداد 150 ہوتی ہے جو دو ٹیموں پر مشتمل ہوتے ہیں یعنی ہر ٹیم میں 75 افراد ہوتے ہیں۔ دو میں سے ایک ٹیم حملہ کرتی ہے اور دوسری ٹیم دفاع کا کام کرتی ہے۔
حملہ کرنے والے کھلاڑیوں کا اصل مقصد میدان میں کھڑے بڑے پول کو مخصوص وقت میں 30 ڈگری تک ایک جانب جھکانا ہوتا ہے جبکہ دفاع کرنے والی ٹیم ہر صورت میں دوسری ٹیم کو پول سے دور رکھنے کی کوشش کرتی ہے۔ بڑا پول زمین میں گڑا ہوا نہیں ہوتا بلکہ دفاع کرنے والی ٹیم اسے سیدھا پکڑے ہوئے ہوتی ہے جبکہ اس پول پر سب سے اوپر بیٹھا ہوا شخص اسے سیدھا رکھنے میں اہم کردار ادا کرتا ہے۔ حملہ آوروں کی کوشش ہوتی ہے کہ کسی بھی طرح پول پر موجود ایک شخص کو نیچے گرا دیں، جس کے بعد پول جھکانا آسان ہوجاتا ہے۔ حملہ آوروں کو 2 سے 3 منٹ کے درمیان ہی پول کو 3 سیکنڈ کے لیے 30 ڈگری تک جھکانا ہوتا ہے، جس میں ناکامی پر حملہ آور ہار جاتے ہیں۔ جاپان میں یہ کھیل گذشتہ 50 سالوں سے کھیلا جا رہا ہے۔

## حوالہ جات

زمرہ:ایتھلیٹک کھیل
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
فرزدق

**فرزدق** ایک مشہور عرب شاعر تھا۔

## ولادت
فرزدق جن کا پورا نام ہما م بن غالب بن صعصہ تھا کی ولادت 38ھ میں ہوئی۔
## نام و نسب
ہمام بن غالب بن صعصعہ بن ناجیہ بن عقال بن محمد بن سفيان بن مجاشع بن دارم بن حنظلہ بن زيد بن مناۃ بن مر ابو فراس بن أبو خطل التميمي البصري الشاعر المعروف بالفرزدق،
ان کے دادا صعصعہ بن ناجیہ صحابی تھے وہ ایک وفد کے ساتھ رسول اللہ کے پاس گئے ۔
یہ علی المرتضی کی خدمت میں حاضر ہوئے پوچھا تو ان کے والد نے بتایا کہ میرا بیٹا ہے جو شاعری کرتا ہے تو جواب میں فرمایا اسے قرأت سکھاؤ یہ شاعری سے بہتر ہے۔ ان کا کلام امام حسین نے بھی سماعت فرمایا تھا۔
## وفات
فرزدق کی وفات 110ھ میں ہوئی۔
## حوالہ جات

زمرہ:110ھ کی وفیات
زمرہ:آٹھویں صدی کی عرب شخصیات
زمرہ:آٹھویں صدی کے شعراء
زمرہ:آٹھویں صدی کے عرب شعرا
زمرہ:بنو تمیم
زمرہ:تابعین
زمرہ:ساتویں صدی کے شعراء
زمرہ:شیعہ
زمرہ:عرب شخصیات
زمرہ:عرب شعرا
زمرہ:عہد امویہ کے شعرا
زمرہ:ساتویں صدی کی عرب شخصیات
زمرہ:ساتویں صدی کے عرب شعراء
زمرہ:کویتی شخصیات
زمرہ:تاریخ کویت
زمرہ:ویکی ڈیٹا سے مطابقت رکھنے والی مختصر تفصیل
زمرہ:کویتی شعراء
زمرہ:اسلامی تاریخ کے سانچے
زمرہ:38ھ کی پیدائشیں
زمرہ:658ء کی پیدائشیں
زمرہ:عراقی شیعہ
زمرہ:ساتویں صدی کی اموی شخصیات
زمرہ:640ء کی پیدائشیں
زمرہ:عراقی شاعر
زمرہ:بحرینی مصنفین
زمرہ:قرون وسطی کے مصنفین
زمرہ:عربی شعراء
زمرہ:آٹھویں صدی کے شیعہ مسلمان
گولکنڈے کے ہیرے (کتاب)

**گولکنڈے کے ہیرے** اردو کے مشہور محقق و ادیب ڈاکٹر سید محی الدین قادری کی ایک کتاب ہے جو سنہ 1937ء میں شائع ہوئی۔ یہ کتاب دکن کے حکمران سلطان قطب شاہ کے دور حکومت کے تاریخی پس منظر میں لکھے گئے افسانوں پر مشتمل ہے۔

## بیرونی روابط
* گولکنڈے کے ہیرے
سہل بن حنیف

**سہل بن حنیف** بڑے شجاع اور صاحب حکمت صحابی تھے۔
### نام ونسب
سہل نام، ابو سعد کنیت، سلسلۂ نسب یہ ہے،سہل بن حنیف بن واہب بن حکیم بن ثعلبہ بن حارث بن مجدعہ بن عمرو بن جشم بن عوف بن عمرو بن عوف بن مالک بن اوس ۔
### اسلام
ہجرت سے قبل مشرف باسلام ہوئے۔
### غزوات میں شرکت
ابن سعد کی روایت کے مطابق علی سے مواخاۃ ہوئی تمام غزوات میں شریک تھے،غزوۂ احد میں جب آنحضرتﷺ چند صحابہ کے ساتھ میدان میں رہ گئے تھے یہ بھی ثابت قدم رہے اسی دن موت پر بیعت بھی کی، رسول اللہ ﷺ کی طرف جو تیر آتے یہ ان کا جواب دیتے تھے،آنحضرتﷺ لوگوں سے فرماتے کہ ان کو تیر دو، یہ سہل ہیں۔
خلافتِ راشدہ میں سے علی کے عہد مبارک میں مدینہ کے امیر تھے کوفہ سے امیر المومنین کا فرمان پہنچا کہ یہاں آجاؤ،چنانچہ مدینہ سے کوفہ چلے گئے۔
جنگ جمل کے بعد بصرہ کے والی بنائے گئے،جنگ صفین میں علی کی طرف سے شرکت کی، اورلڑائی کے بعد کوفہ واپس چلے آئے۔
اسی زمانہ میں فارس کے امیر بنائے گئے ،اہل فارس نے سرتابی کرکے خارج البلد کر دیا، علی نے ان کی بجائے زیاد بن ابیہ کو وہاں کا حاکم مقرر فرمایا۔
### وفات
38ھ میں بمقام کوفہ انتقال فرمایا،علی نے نماز جنازہ پڑھائی،چھ تکبیریں کہیں اور فرمایا کہ یہ اصحاب بدر میں تھے۔
### اولاد
دو بیٹے یادگار چھوڑے،ابو امامہ اسعد اور عبد اللہ ،اول الذکر آنحضرتﷺ کے عہد مقدس میں پیدا ہوئے۔
### حلیہ
نہایت خوبصورت اورپاکیزہ منظر تھے،بدن نہایت سڈول تھا، ایک غزوہ میں آنحضرتﷺ کے ہمرکاب تھے،وہاں نہر جاری تھی،نہانے کے لیے گئے،کسی انصاری نے جسم دیکھ کر کہا،کیسا بدن پایا ہے؟ میں نے تو ایسا بدن کبھی نہیں دیکھا تھا، سہل کو غش آگیا ،اٹھا کر لائے گئے بخار چڑھا تھا، آنحضرت ﷺ نے پوچھا کیا معاملہ ہے،لوگوں نے قصہ بیان کیا، فرمایا تعجب ہے لوگ اپنے بھائی کا جسم یا مال دیکھتے ہیں اور برکت کی دعا نہیں کرتے اس لیے نظر لگتی ہے۔
### فضل وکمال
راویانِ حدیث میں ہیں، آنحضرتﷺ اورحضرت زید بن ثابتؓ سے روایت کرتے ہیں، ان سے متعدد تابعین نے روایت کی ہے جن میں سے چند نام یہ ہیں:
ابو وائل ،عبید بن سباق، عبد الرحمن بن ابی لیلیٰ،عبید اللہ بن عبد اللہ بن عتبہ ،سیر بن عمر ،رباب (عثمان بن حکم بن عبا دبن حنیف کی دادی تھیں)۔

### اخلاق و عادات
اختلاف سے دور رہتے تھے ،صفین سے واپس آئے تو ابو وائل نے کہا کہ کچھ خبر بیان کیجئے،فرمایا کیا بتاؤں ؟ سخت مشکل ہے، ایک سوراخ بند کرتے ہیں تو دوسرا کھل جاتا ہے۔

نہایت شجاع اورجری تھے؛لیکن لوگوں میں اس کے خلاف چرچا تھا، فرمایا یہ ان کی رائے کا قصور ہے، میں بزدل نہیں ،ہم نے جس کام کے لیے تلوار اٹھائی،اس کو ہمیشہ آسان کر لیا، یوم ابی جندل (حدیبیہ) میں لڑنا اگر رسول اللہ ﷺ کی مرضی کے خلاف نہ ہوتا تو میں اس دن بھی آمادہ پیکار ہوجاتا۔

## حوالہ جات

## سانچے

زمرہ:38ھ کی وفیات
زمرہ:صحابہ
زمرہ:صحابی راویان حدیث
زمرہ:اصحاب بدر
زمرہ:خلافت راشدہ میں فارس کے والی
زمرہ:خلافت راشدہ میں مدینہ کے والی
زمرہ:شیعہ کے محبوب صحابہ
زمرہ:حدیث غدیر کے راوی
زمرہ:انصار
زمرہ:اصحاب بیعت الرضوان
زمرہ:اصحاب احد
زمرہ:اصحاب خندق
زمرہ:658ء کی وفیات
زمرہ:کوفہ میں وفات پانے والی شخصیات
زمرہ:اصحاب علی
ادارہ استحکام شرکتی ترقی

ادارہ استحکامِ شرکتی ترقی  کا قیام 1994 میں عمل میں لایا گیا۔ اس کے قیام کا ہدف  حکومتِ پاکستان اور کنیڈا کے تعاون سے دو طرفہ ترقی کے منصوبے تشکیل دینا ہے ۔
عمارت پلاسکو

تصغیر
**عمارت پلاسکو** عمارت یا ٹاور نمائش کے لیے، ایران کے دار الحکومت تہران میں 17 فرش کی خاصیت ایک تجارتی مرکز تھا اور نٹ ورکشاپس۔ 1962 میں قائم کیا اور 19 جنوری، 2017 پر عمارت مکمل طور پر پلاسکو، ایک آگ میں گرنے سے .

1962 میں تعمیر ہونے والی یہ عمارت کسی زمانے میں تہران کی بلند ترین عمارت ہوا کرتی تھی اور وہاں شاپنگ سینٹر اور کپڑے تیار کیے جاتے ہیں۔

## مصدر
## حوالہ جات

زمرہ:1962ء میں پایہ تکمیل تجارتی عمارات
زمرہ:ایران
زمرہ:ایران میں آتشزدگیاں
زمرہ:سابقہ فلک بوس عمارات
زمرہ:سپاہ پاسداران انقلاب اسلامی
زمرہ:فلم شدہ حادثاتی اموات
زمرہ:1962ء میں مکمل ہونے والی رہائشی عمارات
زمرہ:ایران میں 2017ء
زمرہ:2017ء میں آتشزدگیاں
زمرہ:ایران میں انسانی تخلیق کردہ آفات
زمرہ:ایران میں منہدم عمارات و ساخات
زمرہ:ویکی ڈیٹا سے مختلف مختصر وضاحت
زمرہ:تہران میں عمارات و ساخات
کنال گنجاوالا

**کنال گنجاوالا** (پیدائش: 14 اپریل 1972) ایک بھارتی گلوکار

## حوالہ جات

## بیرونی روابط

زمرہ:1972ء کی پیدائشیں
زمرہ:بالی وڈ پس پردہ گلوکار
زمرہ:بقید حیات شخصیات
زمرہ:بھارتی مرد فلمی گلوکار
زمرہ:بھارتی ہندو
زمرہ:کنڑا پس پردہ کے گلوکار
زمرہ:ممبئی کےموسیقار
زمرہ:فلم فیئر فاتحین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:ایلفن سٹون کالج کے فضلا
زمرہ:ممبئی کے گلوکار
زمرہ:14 اپریل کی پیدائشیں
پسوال

**پسوال**  پاکستان کا ایک آباد مقام جو ضلع جہلم میں واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
انرجی سائنس نیٹ ورک

300px|تصغیر|بائیں|ای ایس نیٹ کا نقشہ
300px|تصغیر|بائیں|ای ایس نیٹ کا یورپ سے کنکشن

انرجی سائنس نیٹ ورک (Energy Sciences Network) کو ای ایس نیٹ یا ESnet بھی کہا جاتا ہے۔ ساری دنیا میں امریکی محکمہ توانائی اور اس مربوط ادارے اسی نیٹ ورک سے جڑے ہیں۔ ناسا بھی ای ایس نیٹ سے جڑا ہوا ہے۔ ناسا میں ای ایس نیٹ ورک کی رفتار 91 گیگا بٹس فی سیکنڈ یا 91000 میگا بٹس فی سیکنڈ کی زبردست رفتار سے ڈیٹا ٹرانسفر کر سکتا ہے۔ اس کا موازنہ اگر 6.6 ایم بی پی ایس کی اوسط انٹرنیٹ رفتار سے کیا جائے تو ناسا کا نیٹ ورک عام نیٹ ورک سے 13ہزار گنا اور گوگل فائبر سے 100 گنا زیادہ تیز رفتار ہے۔

## حوالہ جات

## بیرونی روابط
*
مفتیاں

مفتیاں (اردو: مفتیاں) ایک گاؤں ہے جو تحصیل دینہ، ضلع جہلم، پنجاب، پاکستان میں واقع ہے۔

مفتیاں، جی ٹی روڈ کے قریب اور تاریخی روہتاس روڈ کے گرد و نواح میں واقع ہے، جو مشہور قلعہ روہتاس تک جانے کے لیے صدیوں سے استعمال ہونے والا راستہ ہے۔ مفتیاں ایک زرعی گاؤں ہے۔ یہ دینہ سے متصل ہے اور تاریخی طور پر خواجہ مقبول کے مزار کی وجہ سے مشہور ہے۔ کئی برسوں سے پنجاب اور کشمیر کے لوگ یہاں آتے رہے ہیں۔

### تاریخ
اس گاؤں کے آغاز کے بارے میں بہت کم تحریری مواد دستیاب ہے۔ خیال کیا جاتا ہے کہ اس کا نام ایک مشہور اسلامی فقیہ اور عالمِ دین، جلال الدین المعروف "مفتی صاحب" کے نام پر رکھا گیا، جو روایت کے مطابق مغل بادشاہوں کے آخری دور میں شرعی و فنی مسائل پر فتوے دینے کے لیے جانے جاتے تھے۔ "مفتی صاحب" کا ایک نمایاں مزار، "پرانے قبرستان" میں موجود ہے جو مفتیاں اور دینہ کے درمیان واقع ہے اور روہتاس روڈ کے متوازی چلتا ہے۔ "مفتی صاحب" کو "بابا مفتی" کے نام سے بھی پکارا جاتا تھا۔ خواجہ مقبول، جن کا مزار آج مفتیاں میں زائرین کا مرکزی مقام ہے، وہ بھی اسی فقیہ اور عالم دین "مفتی صاحب" کے شاگرد تھے۔
----

### سماجی ڈھانچہ
مختلف ذاتیں اور پیشہ ور برادریاں کئی نسلوں سے مفتیاں میں آباد ہیں اور گاؤں کی ترقی و خوش حالی کے لیے مل جل کر کام کرتی رہی ہیں۔ ان میں بھٹی راجپوت، گجر (مفتی، کَسانہ، میاں)، جٹ (گوندل)، اعوان (قطب شاہی)، بلوچ، ملک، کشمیری (بٹ، ڈار) شامل ہیں۔
----

### اہم مقامات

* حضرت جلال الدین یا "بابا مفتی" کا مزار
* خواجہ مقبول کا مزار
* مرکزی جامع مسجد، مفتیاں
* جامع مسجد نوری، مفتیاں
* مرکزی جنازگاہ (عوامی اجتماعات و جنازوں کی جگہ)، مفتیاں
*

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
سموال

**سموال شریف** جو سموال بھی کہلاتا ہے۔
یہ ضلع میرپور آزاد کشمیر کا ایک قصبہ ہے یہ کھڑی شریف سے 6کلومیٹر پہاڑی میں واقع ہے 
## تاریخ
یہ مغلیہ دور میں آباد ہوا میاں محمد بخش عارف کھڑی نے یہاں پر تعلیم حاصل کی ان کے استاد حافظ غلام حسین سموالی کا مزار ہے ان کے علاوہ حافظ مقیم شاہ ،حافظ غلام محمد شاہ،حافظ ناصر الدین اور بی بی پاک دامنہ المعروف مصلے والی کے مزارات ہیں۔
## بہشتی دروازہ
یہاں پر ایک بہشتی دروازہ ہے جواس صورت میں کھلتا ہے ہے کہ 10 محرم الحرام اور بدھ کا دن ہو۔
## قدیم مسجد
یہاں کی تاریخی جامع مسجد 400 سالہ پرانی ہے۔ اس کے قریبی آباد مقامات میں پنڈی سبروال اور پل منڈا ہے۔
## مدرسہ سموال
بارہویں صدی ہجری کے وسط میں میں ایک ولی کامل و فاضل بزرگ حافظ محمد مقیم قصبہ سموال میں پیرا شاہ غازی قلندر کی اجازت سے مقیم ہو کر یہ درسگاہ قائم کی تھی حافظ محمد مقیم کے بعد ان کے صاحبزادے حافظ غلام محمود نے یہ ذمہ داری سنبھالی جس وقت میاں محمد بخش سموال میں تشریف لائیں تو اس وقت مدرسہ کے مہتمم حافظ محمد علی تھے ان کی برادر حافظ نور محمد المعروف نورولی اور حافظ نور ولی کے صاحبزادے غلام حسین مدرسین کے فرائض سر انجام دیتے تھے حضرت میاں محمد بخش نے ان سے اکتساب علم کیا
## حوالہ جات

زمرہ:ضلع میرپور میں آباد مقامات
چک بہرام

**چک بہرام** (Chak Bahram)ضلع گجرات کا ایک آباد مقام اس جگہ کو آباد کرنے والے بابا بہرام جد امجد پیرا شاہ غازی قلندر۔میاں محمد بخش۔گوجری زبان کے سیرت نگار مفتی ادریس ولی ہیں۔یہاں سے بابابہرام کے بڑے سے چھوٹے بیٹے شیرو کی اولاد قبلہ پیرا شاہ غازی قلندر اور خواجہ دین محمد جد امجد میاں محمد بخش عارف کھڑی کے دیگر آبا ؤ اجداد ہجرت کر کے چک ٹھاکرہ ضلع میرپور گئے۔اور بڑے بیٹے پیرو کی اولاد میں نور محمد کی اولاد پنجول مانسہرہ ہزارہ اور سلطان مراد بخش اور نور کی اولاد کشمیر ہجرت کر گئے ۔ 

چک بہرام گجرات سے 20 کلومیٹر کے فاصلے پر اعوان شریف روڈ پر واقع ہے۔
اس کے آس پاس گاؤں میں پیروشاه۔ میانہ چک شامل ہیں۔ پیرو شاہ گاؤں بابا بہرام کے بڑے بیٹے پیرو کے نام پر ہے اورچک بہرام بابا بہرام کے نام پر جو پیرا شاہ غازی قلندر کے پانچویں پشت میں سے جد امجد ہیں ۔
## حوالہ جات

شجرہ نسب بابا بہرام و پیرا شاہ غازی قلندر ؒ

زمرہ:ضلع گجرات کے آباد مقامات
جل تھلی انسان

**جل تھلی انسان**، سائنسی مفروضہ طرز کا ایک ناول ہے جو متحدہ سوویت کے مصنف الیگزانڈر بیلایوف کی تخلیق ہے، یہ 1928ء میں شائع ہوا

## کہانی
ارجنٹائن کاسائنسدان، ڈاکٹرسالواتور، اپنے بیٹے اختیاندر کی جان بچانے کے لیے ایک آپریشن کے ذریعہ شارک مچھلی کے گلپھڑوں کو  اس کے نظام تنفس میں جوڑ دیتا ہے۔ آپریشن تو کامیاب رہتا ہے، مگر اختیاندر کی مجبوری بن جاتی ہے کہ اس کو ساری زندگی کے لیے سمندری ماحول سے دور کی دنیا سے ناتا توڑنا پڑتا ہے۔ اس بات کا علم پیڈرو سوریتا نامی مقامی موتی اکٹھے کرنے والے کو ہوجاتا ہے۔ جس سے وہ اختیاندر کی غوطہ لگانے کی غیر معمولی صلاحیت سے فائدہ اٹھانے کی کوشش کرتا ہے۔

بیلایوف، کی دیگر کہانیوں کی طرح یہ ناول بھی، شدید ماحول میں جسمانی بقاءاور سائنسی تجربات میں اخلاقی قیود کے گرد گھومتا ہے اور دنیا کے غریبوں کی حالت زار کو بہتر بنانے کے سوشلسٹ خیالات کی ترجمانی کرتا ہے۔

## دیگر ابلاغ
1962ء میں ولادیمر شیبوتاریوف نے اس ناول پر مبنی فلم کی ھدایتکاری سر انجام دی فلم کا نام "شیلویک ایمفبیہ "ناول کے عنوان سے ہی تھا۔ یہ متحدہ سویت کی مقبول ترین فلم بن گئی تھی، کہتے ہیں کہ اس فلم کی 6 کروڑ 50 لاکھ ٹکٹیں فروخت ہوئیں۔ اس کی فلمبندی باکو اور کریمیہ کے ساحلوں پر کی گئی تھی۔ اس میں گانے اور رقص بھی شامل کیا گیا تھا۔ اس فلم میں شامل ایک گانا "سمندری شیطان" 1990 ء کی دہائی تک روس میں زبان زد عام رہا۔

2004ء میں روسی ٹیلی ویژن قسط وار سریل "سمندری شیطان" نشر کی گئی،  جو  کم و بیش  اسی ناول پر مبنی تھی۔

## تراجم
* غیر ملکی زبانوں کااشاعت گھر، ماسکو
* اردو زبان میں ڈاکٹر نجم السحر بٹ، لاہور

## ثقافتی اثرات
* "اختیاند رپراجیکٹ" زیر آب مسکن
* "ڈافنیلا اختیاندری" کسول
* "کلوروفتھالمس اختیاندری" مچھلی

## اور دیکھیں
* آبی انسان عرف اکواء مین
* 1928ء میں سائنس فکشن

## حوالہ جات

زمرہ:1928ء کے ناول
زمرہ:آذربائیجان میں عکس بند فلمیں
زمرہ:بیسویں صدی کے روسی ناول
زمرہ:ویکی ڈیٹا سے مطابقت رکھنے والی مختصر تفصیل
زمرہ:روسی ناول جن پر فلمیں بنیں
زمرہ:سائنس فکشن ناول جن پر فلمیں بنیں
بہشتی دروازہ

تصغیر|Jannati (Bahishti) Darwaza the door of paradise – panoramio
**بہشتی دروازہ** جنت کا دروازہ جو پاکپتن میں بابا فرید گنج شکر کے مزار پر جو ان کے مرید، نظام الدین اولیاء نے ان کے اعزاز میں تعمیر کروایا۔
مزار کے دو دروازے ہیں؛ ایک مشرق کی جانب جو نوری دروازہ کہلاتا ہے اور دوسرا جنوب کی جانب جو بہشتی دروازہ یا جنت کے دروازے کے نام سے مشہور ہے۔
اس پر لکھا ہے : ”جو اس دروازے سے داخل ہوا اس نے امان پائی۔“
## وجہ تسمیہ
اسے بہشتی دروازہ کہنے کی ایک وجہ یہ بھی ہے کہ بابا فرید گنج شکر کی وفات کے بعد ایک مرتبہ سلطان المشائخ حضرت نظام الدین اولیا ان کے مزار پُرانوار پر حاضر ہوئے تو خواب میں دیکھا کہ رسول اللہ ﷺ اس دروازے پر جلوہ فرما ہیں اور فرما رہے ہیں کہ نظام الدین جو شخص اس دروازے میں داخل ہوگا اسے امان ملے گی اس دن سے اس دروازے کا نام بہشتی دروازہ پڑ گیا۔ 
یہ کہا جاتا ہے کہ منگول فاتح تیمور نے بابا فرید کے مزار کی تعظیم میں پاکپتن کے باشندوں کی جان بخشی۔۔ یہ بھی کہا جاتا ہے کہ۔ بابا فرید سے کسی نے پوچھاجنت کا دروازہ کون سا ہے؟ انھوں نے کہا، ہم جس سے گذر رہے ہیں، یعنی ہمارا عمل اور طریق زندگی۔ اتفاق سے اس وقت وہ اس دروازے سے گذر رہے تھے۔ سننے والے نے وہی دروازہ سمجھ لیا۔ جبکہ ان کی مراد ایمان و عمل کا دروازہ تھا۔

## مزید دیکھیے
* جنتی دروازہ
## حوالہ جات

زمرہ:تاریخی مقامات
کھڑی وادی

**کھڑی وادی**ضلع میر پور کی ایک وادی کا نام ہے۔
کھڑی شریف اتنی شہرت اختیار کر گیا کہ اب لوگ کھڑی وادی کو بھول چکے ہیں یہ میاں محمد بخش کی سیف الملوک کی شہرت کے بعد صرف کھڑی شریف کے لیے مخصوص ہو گیا جبکہ یہ ایک وسیع علاقے کا نام ہے جس میں لگ بھگ 86 گاؤں آباد ہیں۔
میاں محمد بخش نے کھڑی کو ایک گاؤں شمار نہیں کیا بلکہ بطور ایک علاقہ ذکر کیا ہے جیسے اس شعر میں وہ ملک کھڑی لکھتے ہیں
* جہلم گھاٹوں پربت پاسے میر پورے تھیں دکھن  
* ملک کھڑی وچ لوڑن جیہڑے طلب بندے دی رکھن 
شیریں ف رہاداسی طرح لکھتے ہیں
* کھڑی اندر چک ٹھاکرہ پنڈ وڈا سردار  
* جِس وچ وسے محمد پیرا شاہ سچیار ۔
## حوالہ جات

زمرہ:ضلع میرپور
چک ٹھاکرہ

**چک ٹھاکرہ** (انگریزی:Chak Thakra)ضلع میر پور کا ایک گاؤں میاں محمد بخش کی جائے پیدائش کی وجہ سے شہرت رکھتا ہے  میاں صاحب کے اجداد  چک بہرام سے ہجرت کر کے یہاں آباد ہوئے تھے ، ان کے کچھ اجداد ہزارہ مانسہرہ میں موضع پنجول میں  مقیم ہیں ، رقبہ چک ٹھاکرہ انگریزوں کے قبضے سے پہلے پنجاب کا حصہ تھا لیکن انگریزوں نے علاقہ کے جغرافیہ کو اپنی منصوبہ بندی کے تحت بدل دیا۔
## حوالہ جات

زمرہ:ضلع میرپور میں آباد مقامات
والٹرہیمنڈ

**والٹر ریجینالڈ "والی" ہیمنڈ** (پیدائش:6 جون 1903ء)|(انتقال: یکم جولائی 1965ء) انگریز کرکٹ کھلاڑی تھے جنھوں نے 1927ء اور 1947ء کے درمیان میں 85 ٹیسٹ میچ کھیلے۔ وہ بنیادی طور دائیں ہاتھ کے بلے باز تھے جو مؤثر دائیں ہاتھ سے درمیانہ تیز رفتار سے گیند بازی بھی کرتے تھے۔ انھوں نے فرسٹ کلاس کرکٹ میں 50،000 ہزار سے زیادہ رن اور 167 سنچری بنائے۔ وزڈن کرکٹرز المانک نے انھیں ان کی موت کے بعد کرکٹ کی تاریخ میں چار بہترین بلے بازوں میں سے ایک کے طور پر بیان کیا۔

## کرکٹ کیریئر
والٹر کی پیدائش جنوبی افریقا کے نٹال صوبے میں ہوئی تھی۔ ان کے والد برطانوی فوج میں تھے، جس کی وجہ سے ان کا تبادلہ جگہ جگہ ہوتا رہتا تھا۔ ان کے ابتدائی دن جنوبی افریقہ، ہانگ کانگ اور مالٹا میں گذرے۔ جب پہلی عالمی جنگ شروع ہو ئی تو ان کا خاندان انگلینڈ آ گیا۔ 1920ء میں گلوسٹرشائر کے لیے انھوں نے اپنا پہلا اول درجہ میچ کھیلا پر انھیں کل وقتی کھیلنے کے لیے 1923ء تک انتظار کرنا پڑا، جب ان کے گلوسٹرشائر کے لیے کھیلنے کی مہارت کو چیلنج کیا گیا کیونکہ وہ گلوسٹرشائر میں پیدا نہیں ہوئے تھے۔ ان کی صلاحیت فوری طور پر بھانپ لی گئی اور تین مکمل سیشن کے بعد، وہ میريلیبون کرکٹ کلب کے ایک رکن کے طور پر 1925ء-26ء میں ویسٹ انڈیز کا دورہ کرنے کے لیے منتخب کیا، پر یہاں ان کو ایک سنگین بیماری لگ گئی جس کی وجہ سے وہ پورے ایک سیشن نہیں کھیل پائے۔ اپنی طبیعت صحیح ہونے کے بعد وہ کافی رن بنانے لگ گئے اور انھیں انگلینڈ ٹیم میں منتخب کر لیا گیا۔ ابتدائی ناکامی کے بعد وہ 1928ء کی ایشیز سیریز میں چمکے۔ انھوں نے 5 ٹیسٹ میں 905 رنز بنائے تھے جو اس وقت ایک ریکارڈ تھا۔ 1930ء کی دہائی میں کاؤنٹی کرکٹ میں ان کا تسلط تھا۔ 1938ء میں انھیں انگلینڈ کی ٹیم کا کپتان بنا دیا گیا جو یہ دوسری عالمی جنگ کے بعد بھی بنے رہے۔ 1946ء کے آسٹریلیا کے دورے کے بعد انھوں نے کرکٹ کو خیرباد کہا۔ دل کا دورہ پڑنے کی وجہ سے 1965ء میں ان کا انتقال ہو گیا ان کی موت کے بعد یہ محسوس کیا گیا کہ ان کی قابلیت اور ان کے ریکارڈ کافی حد تک ڈان بریڈمین کے آگے دب گئے۔

### ریکارڈ
یہ وہ ریکارڈ ہیں جو ہیمنڈ کے کسی وقت تھے:* سب سے زیادہ ٹیسٹ میچ کھیلے۔ (85)* انگلینڈ کے لیے سب سے زیادہ سنچری۔ (22)* ٹیسٹ میچ میں سب سے زیادہ رنز۔ (7249)* ایک ٹیسٹ سیریز میں سب سے زیادہ رنز۔ (905)* ٹیسٹ کرکٹ میں ایک اننگز میں سب سے بڑا اسکور ہے۔ (336)
### انتقال
ان کا انتقال یکم جولائی 1965ء کو کلوف، نیٹال، جنوبی افریقہ میں 62 سال کی عمر میں ہوا۔

## مزید دیکھیے
* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست
* ٹیسٹ کرکٹ میں تگنی سنچریوں کی فہرست
* فرسٹ کلاس کرکٹ میں 100 سنچری بنانے والے بلے بازوں کی فہرست
* ٹیسٹ کرکٹ ڈیبیو پر پانچ وکٹیں لینے والے انگلینڈ کرکٹ کھلاڑیوں کی فہرست
* فرسٹ کلاس کرکٹ ریکارڈز کی فہرست
* میریلیبون کرکٹ کلب کے کھلاڑیوں کی فہرست (1919-1939)
* گلوسٹر شائر کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:1903ء کی پیدائشیں
زمرہ:1965ء کی وفیات
زمرہ:انگلستان کے کرکٹ کھلاڑی
زمرہ:انگلستانی ٹیسٹ کرکٹ کھلاڑی
زمرہ:اولین ٹیسٹ میں پانچ وکٹ حاصل کرنے والے کرکٹ کھلاڑی
زمرہ:سال کے بہترین وزڈن کرکٹ کھلاڑی
زمرہ:انگریز فٹبالر
زمرہ:کامنز زمرہ جس کا ربط ویکی ڈیٹا پر ہے
زمرہ:میریلیبون کرکٹ کلب کے کرکٹ کھلاڑی
زمرہ:انگلستان ٹیسٹ کرکٹ کپتان
زمرہ:ڈوور، کینٹ کے کھلاڑی
زمرہ:گلوسٹرشائر کے کرکٹ کھلاڑی
زمرہ:جینٹلمین آف انگلینڈ کے کرکٹ کھلاڑی
زمرہ:ویکی ڈیٹا سے مختلف مختصر وضاحت
زمرہ:نارتھ بمقابلہ ساؤتھ کرکٹ کھلاڑی
زمرہ:پلئیرز کرکٹ ٹیم کے کھلاڑی
مظہر الاسلام

**مظہر الاسلام** ، (پیدائش: 4 اگست، 1949ء) پاکستان سے تعلق رکھنے والے اردو کے مشہور افسانہ نگار اور ناول نویس ہیں۔ وہ اکادمی ادبیات پاکستان کے ڈائریکٹر جنرل اور نیشنل بک فاؤنڈیشن کے منیجنگ ڈائریکٹر کی حیثیت سے خدمات بھی سر انجام دے چکے ہیں۔

## حالات زندگی
مظہر الاسلام 4 اگست، 1949ء پیرو، ضلع خانیوال، پاکستان میں پیدا ہوئے جہاں اس وقت ان کے والد محکمہ جنگلات میں تعینات تھے۔ مظہر الاسلام نے بچپن اپنے آبائی شہر وزیر آباد میں گزارا اور مشن ہائی اسکول سے میٹرک پاس کیا۔ کچھ عرصہ اسلامیہ کالج گوجرانوالہ میں زیر تعلیم رہے مگر پھر والد کی وفات کے بعد 1967ء میں مستقل طور پر اسلام آباد میں رہائش اختیار کر لی جہاں سے انھوں نے اردو ادب میں ایم اے کیا۔ کچھ عرصہ ٹی وی، وزارت تعلیم اور ریڈیو پاکستان سے وابستہ رہنے کے بعد لوک ورثہ کے قومی ادارے میں ملازمت اختیار کر لی۔ اس کے علاوہ اکادمی ادبیات پاکستان کے ڈائریکٹر جنرل اور نیشنل بک فاؤنڈیشن کے منیجنگ ڈائریکٹر کی حیثیت سے خدمات بھی سر انجام دے چکے ہیں۔

## تصانیف
* محبت:مردہ پھولوں کی سمفنی (ناول)
* باتوں کی بارش میں بھیگتی لڑکی (افسانے)
* گھوڑوں کے شہر میں اکیلا آدمی (افسانے)
* میں آپ اور وہ
* خط میں پوسٹ کی ہوئی دوپہر (افسانے) * بولیاں (ترجمہ)
* فوک لور کی پہلی کتاب (لوک ادب)
* لوک پنجاب (لوک ادب)
* دعا : دکھ اور محبت کے موسموں کا پھول
* گڑیا کی آنکھ سے شہر کو دیکھو (کہانیاں)

## اعزازات
حکومت پاکستان نے ان کی خدمات کے اعتراف کے طور پر انھیں صدارتی اعزاز برائے حسن کارکردگی عطا کیا ہے۔ اسے کے علاوہ انھیں لوک ورثہ ایوارڈ بھی مل چکا ہے۔

## حوالہ جات

## (مراجع)


زمرہ:1949ء کی پیدائشیں
زمرہ:اردو فکشن نگار
زمرہ:اردو ناول نگار
زمرہ:اسلام آباد کی شخصیات
زمرہ:بقید حیات شخصیات
زمرہ:پاکستانی مرد مختصر افسانہ نگار
زمرہ:پاکستانی مسلم شخصیات
زمرہ:پاکستانی ناول نگار
زمرہ:وزیر آباد کی شخصیات
زمرہ:تمغائے حسن کارکردگی وصول کنندگان
زمرہ:پاکستانی افسانہ نگار
زمرہ:ضلع خانیوال کی شخصیات
مونہ پنڈ

**مونہ پنڈ**  پاکستان کا ایک آباد مقام جو ضلع جہلم میں واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
بدحالی اشاریہ

**بدحالی اشاریہ** (Misery Index) سے مراد کسی ملک کے عام شہری کی معاشی ابتری کی صورت حال ہے۔ سمجھا جاتا ہے کہ کسی ملک میں بڑھتی ہوئی بے روزگاری اور مہنگائی کی قیمت اس ملک کی معیشت اور عوام نے ادا کرنی ہوتی ہے۔ قیمت وصول کرنے والے یا تو ملک کے لیڈر ہوتے ہیں یا عالمی بینکار۔ 
کسی ملک کے بدحالی اشاریے کا اس ملک میں جرائم سے گہرا تعلق ہوتا ہے۔ جب بھی بدحالی اشاریہ بڑھتا ہے تو لگ بھگ ایک سال بعد جرائم میں بھی اسی مناسبت سے اضافہ ہو جاتا ہے۔

## مزید دیکھیے
* قبرص کے بینکوں کا بحران
* انفلیشن اور ڈیفلیشن
* کنوت وکسیل
* شرح سود
* کاغذی کرنسی
* حکومتی قرضے
* اقتصادی غارت گر
* انسائڈ جوب
* جوزف اسٹگلیز
* منڈل فلیمنگ کا نمونہ
* ٹریفن کا مخمصہ

## حوالہ جات

زمرہ:افراط زر
زمرہ:اقتصادی اشارے
زمرہ:بیروزگاری
زمرہ:سیاست کے سائنسی نظریات
زمرہ:معاشی اشاریے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
فرسٹ کلاس کرکٹ میں 100 سنچری بنانے والے بلے بازوں کی فہرست

فرسٹ کلاس کرکٹ میں کل 25 کھلاڑی اس کامیابی پر 100 یا اس سے زیادہ بار پہنچے ہیں۔ ایسا کرنے والے سب سے پہلے کھلاڑی ڈبلیو جی گریس تھے، جنھوں نے اپنی 100ویں سنچری 1895ء میں مکمل کی تھی۔ تاریخی طور پر انگلش کاؤنٹی چیمپئن شپ ایسا اول درجہ مقابلہ ہے جس میں ہر سیزن میں سب سے زیادہ میچ کھیلے جاتے ہیں۔ اس لیے یہ زیادہ رن بنانے کے لیے سب سے زیادہ سازگار مقابلہ ہے۔ اس طرح سنچری بنانے والے 25 کھلاڑیوں میں سے سوائے آسٹریلیا کے ڈونلڈ بریڈمین، پاکستان کے ظہیر عباس، نیوزی لینڈ کے گلین ٹرنر اور ویسٹ انڈیز کے ویوین رچرڈز کے، تمام یا تو پیدائشی انگریز تھے یا انگریز کرکٹ کے کوالیفائڈ تھے۔ ظہیر عباس (گلسوٹرشائر)، گیلن ٹرنر (ووسٹرشائر) اور رچرڈز (سمرسیٹ)۔ تمام غیر ملکی کھلاڑی کافی کاؤنٹی کرکٹ کھیل چکے ہیں۔ڈونلڈ بریڈمین اس کامیابی تک پہنچنے والے پہلے غیر انگریز بلے باز تھے، اس طرح کے اکلوتے بلے باز ہیں جنھوں نے کسی انگریزی کاؤنٹی کے لیے کھیلے بغیر یہ کارنامہ انجام دیا۔

## سو سنچریاں بنانے والے بلے باز

## حوالہ جات

زمرہ:کرکٹ کھلاڑیوں کی فہرستیں
زمرہ:فرسٹ کلاس کرکٹ کے ریکارڈ
پائیتھن (پروگرامنگ زبان)

**پائیتھن** وسیع پیمانے پر استعمال ہونے والی ایک اعلی سطحی، عام مقصد (general-purpose)، تشریحی (interpreted) اور متحرک (dynamic) پروگرامنگ زبان ہے۔ اس کے ڈیزائن کا فلسفہ پروگرام کوڈ کو  پڑھنے کی اہلیت ہونے پر  زور دیتا ہے اور اس کی نحو(کوڈ)  پروگرامر کو  اجازت دیتی ہے کہ وہ ++C یا جاوا کے مقابلے میں اپنے تصورات کا اظہار کوڈ کی کم سطروں میں کر سکتا ہے۔ یہ زبان چھوٹے اور بڑے پیمانے پر پروگرام تشکیل دینے کی سہولت فراہم کرتی ہے۔

پائیتھن زبان پروگرامنگ کے متعدد نمونوں  کی حمایت کرتی ہے جس میں متعین مقصد (object-oriented)، حکمیہ (imperative) اور فعال پروگرامنگ (functional programming) یا باضابطہ (طریقہ کار پروگرامنگ) انداز  شامل ہیں۔ اس میں ایک متحرک قسم کے نظام اور خود کار طریقے سے  یادداشت(memory) کو منظم کرنے کی خصوصیات ہیں اور ایک بڑی اور جامع معیاری لائبریری بھی موجود ہے۔ 

پائیتھن کے ترجمان (interpreters) بہت سے  آپریٹنگ سسٹم کے لیے دستیاب ہیں جو پائیتھن کوڈ کو وسیع اقسام کے سسٹمز پر چلانے کی اجازت دیتا ہے۔ یہ دنیا کی سب سے آسان  ترین اور سب سے زیادہ استعمال ہونے والی زبانوں میں سے ایک ہے۔

استعمالات اور سیکھنے کے شعبے

پائتھن اپنی سادہ اور واضح ساخت کی وجہ سے نو آموز اور تجربہ کار پروگرامرز دونوں میں مقبول ہے۔ پائتھن سیکھنے کے عمل میں عام طور پر بنیادی زبان کے تصورات کو سمجھنا، مختلف لائبریریوں اور فریم ورک کے ساتھ کام کرنا اور عملی منصوبوں کے ذریعے حقیقی مسائل کو حل کرنا شامل ہوتا ہے۔ پائتھن کے عام استعمالات میں خودکار اسکرپٹس تیار کرنا، ڈیٹا پراسیسنگ، ویب ڈویلپمنٹ (جیسے Django یا Flask فریم ورک کے ذریعے) اور مشین لرننگ شامل ہیں۔

## تاریخ
پایتھن کو تیار کرنے کا کام 1989ء میں شروع ہو چکا تھا  تاہم اس کی سب سے پہلی اشاعت  20 فروری، 1991ء میں  ہوئی۔ اس زبان کا نام مشہور برطانوی  ڈرامے مونٹی پایتھنز فلائنگ سرکس(لاطینی:Monty Python's Flying Circus) پر رکھا گیا۔ یہ ڈراما پروگرام نگار کو نہایت عزیز تھا۔ وان روسم نے اپنی اس ذمہ داری کو 12 جولائی 2018ء تک نبھایا اور پھر اپنے فرائض سے سبکدوش ہو گئے۔ اب اس منصوبے کی ذمہ داری پانچ رکنی کونسل کے کندھوں پر ہے۔ اس کونسل کے اراکین کا انتخاب جنوری 2019ء میں ہوا تھا۔تصغیر| Guido van Rossum  پائیتھن کا خالق

## حوالہ جات


زمرہ:آبجیکٹ اوریئنٹڈ پروگرامنگ زبانیں
زمرہ:پروگرامنگ زبانیں
زمرہ:تعلیمی پروگرامنگ زبانیں
زمرہ:اسکرپٹنگ زبانیں
زمرہ:کراس پلیٹ فارم سافٹ ویئر
زمرہ:کراس پلیٹ فارم مفت سافٹویئر
زمرہ:ولندیزی ایجادات
زمرہ:ڈائنامکلی تحریر شدہ پروگرامنگ زبانیں
زمرہ:ہائی لیول پروگرامنگ زبانیں
زمرہ:کلاس بیسڈ پروگرامنگ زبانیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:فنکشنل زبانیں
زمرہ:ہالینڈ میں 1991ء
زمرہ:1991ء کے سافٹ ویئر
زمرہ:کمپیوٹر
زمرہ:سافٹ ویئر
انفوگرافکس

معلومات یا اعداد و شمار کو تصویری انداز میں ایسے پیش کرنا کہ اسے زیادہ آسانی سے سمجھا اور پڑھا جا سکے کو انفارمیشن ڈیزائننگ کہتے ہیں اور اس کے نتیجے میں بننے والی تصویر کو معلوماتی ترسیمیات یا انفوگرافک کہا جاتا ہے

زمرہ:انفوگرافکس
زمرہ:گرافک ڈیزائن
زمرہ:تخطیطی طرحبند
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:کمپیوٹر امدادی ڈیزائن
زمرہ:کمپیوٹر ڈیٹا
زمرہ:اصناف صحافت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
بیت الخلا

تصغیر|مغربی ٹوائلٹ

[تصغیر|خشک ٹوائلٹ, [کیمرون]]**بیت الخلا** ،ایک ایسی خصوصیت ہے جو انسان کے پاخانہ اور پیشاب کے مناسب نظام کے لیے استعمال کیا جاتا ہے۔ ٹوائلٹ لفظ کا استعمال اس کمرے کے لیے کیا جا سکتا ہے جس میں پاخانہ، پیشاب وغیرہ نکالنے والا آلہ لگا ہوتا ہے۔ دنیا کے سب سے پہلے ٹوائلٹ 3000 قبل مسیح میں تیار کیے گئے تھے، اس وقت دنیا کا سب سے قدیم ٹوائلٹ جس کے آثار ملے ہیں وہ موہنجوڈارو میں موجود ہیں جہاں نکاسی آب کے بھی بہترین انتظام موجود ہیں۔

### درجہ بندی
بیت الخلا کی دو قسمیں ہیں:

#### 1. خشک ٹوائلٹ
پانی کے بغیر زیادہ تر دیہاتی علاقوں میں ملتے ہیں اور بہت سے ترقی پزیر ممالک میں موجود ہیں۔ یہاں نکاسی آب کی سہولت نا ہونے کی وجہ سے خشک ٹوائلٹ کہلاتے ہیں۔ یہاں آپ کو پانی الگ سے لے کر جانا ہوتا ہے، جبکہ آپ کا فضلہ ایک الگ ڈبے کے اندر گرتا ہے جسے بعد میں ہفتہ وار کوئی بھنگی لے کر چلا جاتا ہے۔ اور کسی محفوظ جگہ پر ڈال دیتا ہے جہاں کوئی آتا جاتا نہ ہو، جو وقت کے ساتھ ساتھ خود ہی سوکھ جاتا ہے۔

#### 2. نم (پانی سمیت) ٹوائلٹ
یہ جدید دور کے ٹوائلٹ ہیں جو تقریباً ہر جگہ ہی موجود ہیں۔ ان میں پانی کی لائن سمیت نکاسی کا بھی معقول انتظام موجود ہوتا ہے۔ عام طور پر سبھی شہری علاقوں میں موجود ہوتے ہیں ان کی بھی دو اقسام ہوتی ہیں ایک مغربی ٹوائلٹ یا کمونڈ اور دوسرے ایشیائی ٹوائلٹ یا اسکواٹ ٹوائلٹ جسے ڈبلو سی بھی کہا جاتا ہے۔ مغرب میں لوگ زیادہ تر ٹوائلٹ پیپرز کا استعمال کرتے ہیں جبکہ مسلم ممالک کے اندر ناپاکی سے بچنے کے لیے مسلم شاور کا استعمال کیا جاتا ہے جو ایک ہنڈ شاور ہوتا ہے۔

## مزید دیکھیے

* كمپوسٹگ ٹوائلٹ
* پاخانے (Defecation)
* اخراج (Excretion)
* پاخانہ (Feces)
* شوچ خط (Toilet paper)
* تبدیل کرنے چٹائی (Urinal)
* عالمی ٹوائلٹ تنظیم (World Toilet Organization)


زمرہ:بیت الخلا کی اقسم
زمرہ:صحت و صفائی
زمرہ:غسل خانہ
زمرہ:قدیم ایجادات
زمرہ:فضلہ
زمرہ:گلی کا سامان
زمرہ:پیشاب
زمرہ:کرسیاں
انڈس رومن سندھی

**سندھو رومن لپی** یا انڈس رومن اسکرپٹ () سے مراد ایک ایسی اسکرپٹ ہے، جس کے تحت انگریزی حروف تہجی کے ذریعے آسانی کے ساتھ نہ صرف سندھی زبان بلکہ انڈس سولائیزیشن یعنی پاکستان کی سبھی زبانیں یعنی اردو، پنجابی، سرائیکی، بلوچی، پشتو، کشمیری اور خطہ پاکستان کی دیگر زبانیں بھی آسانی کے ساتھ لکھی اور پڑھی جا سکتی ہیں۔

انڈس رومن سندھی میں زیر، زبر اور پیش کی بہت اہمیت ہے۔ **انڈس رومن اسکرپٹ** میں الفاظ کے تلفظ، ساخت، ضروت اور جڑت کے مطابق **زبر** کے لیے A استعمال کی جاتی ہے مگر مخصوص حالتوں یا صورتوں میں **زبر** کے لیے انگریزی کی U بھی استعمال کرنے کی اجازت ہے۔ اسی طرح انڈس رومن اسکرپٹ میں **زیر** کے لیے انگریزی کی آئی I استعمال کی جاتی ہے، مگر خصوصی حالتوں یا صورتوں میں ایکسیپشن کے طور پر **زیر** کے لیے E بھی استعمال میں لانے کی اجازت ہے اور پیش کے لیے **انڈس رومن اسکرپٹ** میں U استعمال کی جاتی ہے۔

## انڈس رومن صورتخطی

[//sd.wikipedia.org/wiki/رومن_سنڌي_اسڪرپٽ]

## انڈس رومن لغت
گلوسبی ڈکشنریز نے انڈس رومن اسکرپٹ کو سندھی زبان سمیت خطہ پاکستان کی دیگر زبانوں کے لیے ایک اور موزوں خط تسلیم کرتے ہوئے اپنی ڈکشنریز میں شامل کر لیا ہے۔

## مزید دیکھیے
* رومن اردو

## حوالہ جات

زمرہ:سندھی زبان
سعد بن خیثمہ

**سعد بن خيثمہ** بیعت عقبہ ثانیہ میں شریک اور غزوہ بدر کے شہداء میں شامل ہیں۔
### نام ونسب
سعد بن خیثمہ بن الحارث بن مالك ابن صعب بن النحاط بن كعب بن حارثہ بن غنم بن السلم بن امرئ القيس بن مالك بن الأوس الأنصاری الأوسی کنیت ابو خيثمہ یا ابو عبد اللہ تھی ۔
والدخیثمہ صحابی تھے،غزوۂ احد میں شہادت پائی۔ یہ عمرو بن عوف کے نقیب بنا کر بھیجے گئے تھے۔
### قباء کے میزبان
جب رسول اللہﷺ ہجر ت کرکے مدینہ تشریف لائے تو اولاً قبیلہ عمرو بن عوف میں قیام کیا اور کلثوم بن الدہم کے گھر میں میں ٹھہرے اس دوران میں ملاقات کے لیے سعد کا مکان تجویز فرمایا، آنحضرتﷺ مہاجرین وانصار سے انہی کے مکان میں ملتے تھے، اسی بنا پر بعض لوگوں نے لکھا ہے کہ سعد بن خیثمہ کے ہاں آپ نے قیام فرمایا تھا سعدکا گھر منزل العزاب (العزاب) کے نام سے مشہور تھا۔ جو مہاجرین مکہ سے آتے تو ان کے ہاں ٹھہرتے۔
### غزوہ بدر میں شرکت
غزوات اورعام حالات
آنحضرتﷺ ہجر ت کرکے مدینہ تشریف لائے تو اولاً قبیلہ عمرو بن عوف میں قیام کیا اورحضرت کلثوم بن الدہمؓ کے گھر میں میں ٹھہرے اس دوران میں ملاقات کے لیے حضرت سعدؓ کا مکان تجویز فرمایا، آنحضرتﷺ مہاجرین وانصار سے انہی کے مکان میں ملتے تھے، اسی بنا پر بعض لوگوں نے لکھا ہے کہ سعد بن خثیمہؓ کے ہاں آپ نے قیام فرمایا تھا،حضرت سعدؓ کا گھر منزل العزاب (العزاب) کے نام سے مشہور تھا۔
غزوۂ بدر میں شرکت کا قصد کیا توعجیب واقعہ پیش آیا، باپ نے کہا کہ ہم میں سے ایک آدمی کو گھر رہناچاہیے ،اس بنا پر تم یہیں رہو، میں جہاد پر جاتا ہوں ،بیٹے نے جواب دیا کہ اگر جنت کے علاوہ کوئی اور معاملہ ہوتا تو آپ کو ترجیح دیتا، میں خود جاؤں گا اورامید ہے کہ اللہ شہادت عطا فرمائے گا۔
### شہادت
تاہم شفقت پدری نے مجبور کیا اور حضرت خثیمہؓ نے قرعہ ڈالا،جس دماغ میں شہادت کا خیال موجز ن تھا، قرعۂ فال اسی کے نام نکلا مجبور ہوکر اجازت دی ؛چنانچہ حضرت سعدؓ، رسول اللہ ﷺ کے ہمراہ بدر پہنچے اور طعیمہ بن عدی ایک مشرک کے ہاتھ سے مارے گئے ، إِنَّا لِلَّهِ وَإِنَّا إِلَيْهِ رَاجِعُونَ
### اولاد
ایک صاحبزادے تھے جن کا نام عبد اللہ تھا، اگرچہ نہایت کم عمر تھے تاہم عقبہ اور بدر میں باپ کے ساتھ شریک تھے بعض لوگوں کا خیال ہے کہ حضرت سعدؓ نے کوئی اولاد نہیں چھوڑی۔
## حوالہ جات

زمرہ:2ھ کی وفیات
زمرہ:اصحاب بیعت عقبہ
زمرہ:شہداء غزوہ بدر
زمرہ:اصحاب بدر
زمرہ:نقباء مدینہ
رافع بن المعلى

**رافع بن المعلى** انصار کے قبیلہ خزرج کی شاخ بنو زريق سے تھے غزوہ بدر میں شہید ہوئے انھیں عكرمہ بن ابو جہل نے قتل کی ۔
## نسب
رَافِع بن المُعَلِّى بن لَوْزان بن حارثہ بن عَدِی بن زيد بن ثعلبہ بن زيد مناة ابن حَبيب بن عبد حارثہ بن مالك بن غَضْب بن جُشَم بن الخزرج
* ان کی ماں إدام بنت عوف بن مبذول بن عمرو بن غَنْم بن مازن بن النجّار۔ تھیں
* مدینہ میں ان کے اور صفوان بن بیضاء کے درمیان موخات کرائی تھی یہ دونوں اوران کے بھائی ہلال بن المعلی غزوہ بدر میں شریک تھے۔

## حوالہ جات

زمرہ:2ھ کی وفیات
زمرہ:شہداء غزوہ بدر
زمرہ:اصحاب بدر
زمرہ:انصار
حارثہ بن سراقہ

**حارثہ بن سراقہ** غزوہ بدر میں سب سے پہلے مرتبہ شہادت حاصل کرنے والے صحابی تھے۔آپ رضی اللہ تعالیٰ عنہ ہجرت مدینہ سے قبل مشرف باسلام ہوئے ۔غزوہ بدر میں شرکت کی اور غزوہ بدر میں ہی شہادت نوش فرمائی۔
## نام و نسب
حارثہ نام، قبیلہ خزرج کے خاندان نجار سے ہیں، سلسلۂ نسب یہ ہے،حارثہ بن سراقہ بن حارث بن عدی بن مالک بن عدی بن عامر بن غنم بن عدی بن النجار والدہ کا نام ربیع بنت نضر تھا وہ جلیل القدر صحابیہ اور حضرت انس بن مالک رضی اللہ عنہ کی حقیقی پھوپھی تھیں۔

### اسلام
والد ہجرت سے قبل فوت ہو گئے تھے،والدہ زندہ تھیں اور اسلام کے شرف سے مشرف ہوئیں،ماں کے ساتھ بیٹے نے بھی دائرہ اسلام میں شمولیت اختیار کی۔
### غزوہ بدر میں شرکت و شہادت
غزوہ بدر میں شریک تھے جس روز کوچ کا حکم ہوا، سب سے پہلے گھوڑے پر سوار ہو کر نکلے، آنحضرت ﷺ نے ان کو ناظر و نگران بنا کر ساتھ لیا، ایک حوض پر پانی پی رہے تھے کہ حبان بن عرقہ نے تیر مارا، جس سے شہید ہوئے، انصار میں سب سے پہلے انہی کو شرف شہادت حاصل ہوا۔

بدر سے واپسی کے وقت حارثہ کی ماں آنحضرت ﷺ کی خدمت میں آئیں اور عرض کیا یا رسول اللہ! حارثہ سے مجھے جس قدر محبت تھی آپ کو معلوم ہے، اگر وہ جنت میں گئے ہوں تو خیر صبر کروں گی ورنہ آپ دیکھیں گے کہ میں کیا کرتی ہوں، ارشاد ہوا کہ کیا کہہ رہی ہو جنت ایک نہیں؛ بلکہ کثرت سے ہیں اور حارثہ تو جنت الفردوس میں ہیں۔
ربیع اس بشارت کو سن کر باغ باغ ہوگئیں مسکراتی ہوئی اٹھیں اور کہنے لگیں نج نج یا حارثہ! یعنی واہ واہ اے حارثہ۔

### ایمانی قوت
حارثہ بن سراقہ رضی اللہ عنہ کے جوش ایمانی کا اندازہ اس سے ہوتا ہے کہ ایک مرتبہ آنحضرت ﷺ کسی طرف جا رہے تھے کہ حارثہ بن سراقہ سامنے آ گئے فرمایا حارث! صبح کیسی کی؟ بولے اس طرح کہ سچا مسلمان ہوں،فرمایا ذرا سوچ کر کہو،ہر قول کی ایک حقیقت ہوتی ہے،عرض کیا یا رسول اللہ! دنیا سے منہ پھیر لیا ہے ،رات کو رواں اوردن کو تشنہ دہن رہتا ہوں، اس وقت یہ حال ہے کہ اپنے کو عرش کی طرف جاتے ہوئے دیکھ رہا ہوں، جنتی جنت اورجہنمی دوزخ میں جاتے ہوئے دیکھ رہا ہوں، ارشاد ہوا جس بندے کا قلب خدا منور کر دے،وہ پھر خدا سے جدا نہیں ہوتا، حضرت حارثہ بن سراقہ نے درخواست کی کہ میرے لیے شہادت کی دعا کیجئے ،آپ نے دعا کی جس کی قبولیت غزوہ بدر میں ظاہر ہوئی۔

## حوالہ جات

زمرہ:2ھ کی وفیات
زمرہ:624ء کی وفیات
زمرہ:شہداء غزوہ بدر
زمرہ:اصحاب بدر